Jul i Kongeparken har vært åpent siden 1997, og fram til 2011 gikk juleparken under navnet «Julenissens hemmelige verden». I november og desember hvert år holder Kongeparken åpent med jul som tema. Cirka en tredjedel av parken benyttes, og attraksjonene er lagt om til juletema, blant annet flere juleverksteder, akebakke og skøytebane. I tillegg er det tradisjonelle aktiviteter som skuespill, julesang, juletregang, fyrverkeri og møte med julenissen.